

กิจกรรมพัฒนาผู้เรียนด้านคุณธรรม จริยธรรม

โรงเรียนวิถีพุทธ โรงเรียนดีประจำตำบล

โรงเรียนบ้านขะยูง (ขะยูงศิลป์ศึกษา)

ตำบลขะยูง อำเภออุทุมพรพิสัย จังหวัดศรีสะเกษ

สำนักงานเขตพื้นที่การศึกษาประถมศึกษา ศรีสะเกษ เขต ๒

ปีการศึกษา ๒๕๕๘


**การดำเนินงานโรงเรียนวิถีพุทธ**

**ความเป็นมาโรงเรียนวิถีพุทธ**

               สืบเนื่องมาจากที่กระทรวงศึกษาธิการจัดการประชุมเรื่อง “หลักสูตรใหม่เด็กไทยพัฒนา” ณ สถาบันราชภัฎสวนดุสิต เมื่อวันที่ ๒๕ ธันวาคม พ.ศ. ๒๕๔๕ ซึ่งมี ฯพณฯนายกรัฐมนตรี

พ.ต.ท.ดร.ทักษิณ  ชินวัตร ให้เกียรติเป็นประธาน ที่ประชุมได้หารือถึงโรงเรียนที่จัดการศึกษาเพื่อสนองตอบความสามารถที่แตกต่างกันของบุคคล เพื่อนำพาเด็กและเยาวชนไทยก้าวทันความเปลี่ยนแปลงของโลกอย่างไร้ขีดจำกัด
 โรงเรียนวิถีพุทธเป็นหนึ่งในโรงเรียนรูปแบบใหม่ ที่จะช่วยผลักดันให้เด็กและเยาวชนไทยสามารถพัฒนาตามศักยภาพ เป็นคนดี คนเก่งของสังคม และสามารถดำรงชีวิตได้อย่างมีความสุข กระทรวงศึกษาธิการนำความเห็นของที่ประชุมมาหารืออีกหลายครั้ง อีกทั้ง ดร.สิริกร มณีรินทร์ รัฐมนตรีช่วยว่าการกระทรวงศึกษาธิการ และคณะได้ไปกราบขอคำแนะนำเรื่องการจัดโรงเรียนวิถีพุทธ จากพระธรรมปิฎก (ป.อ.ปยุตฺโต) ณ วัดญาณเวศกวัน เมื่อวันที่ ๑-๔ กุมภาพันธ์ ๒๕๔๖ นอกจากนั้นยังมีข้าราชการระดับสูงได้ไปกราบขอคำแนะนำในเรื่องเดียวกันนี้จากพระเทพโสภณ(ประยูร ธมฺมจิตฺโต) อธิการบดีมหาวิทยาลัยมหาจุฬาลงกรณราชวิทยาลัย รวมทั้งนิมนต์ท่านมาให้ข้อคิดในการประชุมระดับความคิดครั้งแรก
               วันที่ ๒๖-๒๗ กุมภาพันธ์ ๒๕๔๖ เป็นการประชุมหารือเรื่องโรงเรียนวิถีพุทธ เป็นครั้งแรกมีพระภิกษุคฤหัสถ์ ผู้ทรงคุณวุฒิ มาประชุมประมาณ ๕๐ รูป/คน ได้ข้อสรุปเบื้องต้นถึงหลักสำคัญของการจัดโรงเรียนวิถีพุทธ
                วันที่ ๑-๔ เมษายน ๒๕๔๖ เป็นการประชุมหารือครั้งที่ ๒ มีพระภิกษุและคฤหัสถ์ รวมทั้งผู้ทรงคุณวุฒิ มาร่วมกำหนดแนวทางการดำเนินการต่อจากหลักการที่ได้สรุปไว้แล้ว

                จากการประชุมใหญ่ ๒ ครั้ง ทำให้ได้ข้อสรุปโรงเรียนวิถีพุทธในเรื่อง ภาพสรุปโรงเรียนวิถีพุทธกรอบความคิดรูปแบบโรงเรียนวิถีพุทธ แนวทางการดำเนินงานโรงเรียนวิถีพุทธ และแนวทางการบริหารโครงการโรงเรียนวิถีพุทธ

**กรอบแนวคิดรูปแบบโรงเรียนวิถีพุทธ**

คณะกรรมการพัฒนานวัตกรรมการศึกษา (๒๕๔๖) ได้ให้ความหมายของโรงเรียนวิถีพุทธ คือ โรงเรียนระบบปกติทั่วไปที่นำหลักธรรมพระพุทธศาสนามาใช้ หรือประยุกต์ใช้ในการบริหารและการพัฒนาผู้เรียนโดยรวมของสถานศึกษา เน้นกรอบการพัฒนาตามหลักไตรสิกขา อย่างบูรณาการ
  **รูปแบบของโรงเรียนวิถีพุทธ**โรงเรียนวิถีพุทธดำเนินการพัฒนาผู้เรียนโดยใช้หลักไตรสิกขา คือ ศีล สมาธิ ปัญญาอย่างบูรณาการ ผู้เรียนได้เรียนรู้ผ่านการพัฒนา “การกิน อยู่ ดู ฟัง เป็น” คือ มีปัญญารู้เข้าใจในคุณค่าแท้ใช้กระบวนการทางวัฒนธรรมแสวงหาปัญญา และมีวัฒนธรรมเมตตาเป็นฐานการดำเนินชีวิต โดยมีผู้บริหาร และคณะครูเป็นกัลยาณมิตร ช่วยกันพัฒนาดำเนินการจัดการศึกษาให้ผู้เรียนมีวิถีการทำงาน วิถีชีวิต วิถีการเรียนรู้  วิถีวัฒนธรรมต่าง ๆ ตามหลัก “ไตรสิกขา” ที่นำไปสู่ “ปัญญา” วิถีชีวิตที่ดีงามตามหลักไตรสิกขาทั้ง ๓ ด้าน

**ศีล (พฤติกรรม)**

มีกิริยามารยาท กิน อยู่ ดู ฟัง เป็น

รู้จักพิจารณาเลือกเสพสิ่งบริโภค และสื่อต่าง ๆ ให้เกิดประโยชน์ด้วยปัญญา

รู้จักความพอดี  พอประมาณ ในการแสวงหา บริโภค สะสมสิ่งต่าง ๆ

ปฏิบัติตามระเบียบ กฎเกณฑ์ภายนอกที่ถูกต้องเพื่อให้เกิดวินัยในตนเอง

ไม่เบียดเบียนตนเอง และผู้อื่นโดยมีศีล ๕ เป็นพื้นฐานในการดำเนินชีวิต

มีชีวิตที่สัมพันธ์ด้วยดีกับบุคคล ครอบครัว ชุมชน สังคมและสิ่งแวดล้อม

**จิตใจ (สมาธิ)**

มีสมรรถภาวะที่ดี คือ มีสมาธิ มีความตั้งมั่น เข้มแข็ง มุ่งมั่นทำดี ด้วยจิตใจกล้าหาญ อดทน สู้สิ่งยาก ขยันหมั่นเพียร ไม่ย่อท้อสามารถฟันฝ่าอุปสรรคผ่านความยากลำบากไปได้ พึ่งตนเองได้มีคุณภาวะ คือ มีความกตัญญูรู้คุณ มีจิตใจเมตตา กรุณาโอบอ้อมอารีมีน้ำใจ ละอายชั่วกลัว บาป  ซื่อสัตย์  รับผิดชอบ กล้ารับผิด  เกิดจิตที่เป็นบุญกุศลอย่างสม่ำเสมอมีสุขภาวะที่ดี  คือ มีความสุข ความร่าเริง เบิกบาน มองโลกในแง่ดี มีกำลังใจ เกิดแรงบันดาลใจในการเรียนรู้ ในการร่วมกิจกรรมงานต่าง ๆ

**ปัญญา**

มีศรัทธาเลื่อมใสและมีความเข้าใจในพระรัตนตรัย ในกฎแห่งกรรม และในหลักบาปบุญคุณโทษมีทักษะและอุปนิสัยในการเรียนรู้ทีดี จูงใจ ใฝ่รู้  รู้จักการค้นคว้า การจดบันทึกให้เกิดการเรียนรู้จากการปฏิบัติจริง การคิดวิเคราะห์ประมวลผล สามารถนำเสนอถ่ายทอดได้ทั้งแบบกลุ่มแลรายบุคคลมีทักษะชีวิตเท่าทันต่อสิ่งเร้าภายนอก และกิเลสภายในตนสามารถแก้ปัญหาชีวิตได้ สามารถนำหลักธรรมไปใช้ให้เกิดประโยชน์ในการดำเนินชีวิตได้มีฐานชีวิตที่ดีมีทัศนคติที่ดีต่อการปฏิบัติธรรม เกิดปัญญาเข้าใจในสัจธรรมในชีวิตได้ตามวุฒิภาวะของตน สามารถต่อยอดพัฒนาไปสู่ปการปฏิบัติธรรมให้เกิดความเจริญงอกงามในธรรมที่สูงยิ่งขึ้นไป

**ลักษณะโรงเรียนวิถีพุทธ**
              เน้นการจัดสภาพทุก ๆ ด้าน เพื่อสนับสนุนให้ผู้เรียนพัฒนาตามหลักพุทธธรรมอย่าง บูรณาการ โดยส่งเสริมให้เกิดความเจริญงอกงามตามลักษณะแห่งปัญญาวุฒิธรรม  ๔ ประการ คือ

**๑) สัปปุริสสังเสวะ หมายถึงการอยู่ใกล้คนดี ใกล้ผู้รู้ มีครู อาจารย์ดี มีข้อมูล มีสื่อที่ดี
๒) สัทธัมมัสสวนะ หมายถึง เอาใจใส่ศึกษาโดยมีหลักสูตร การเรียนการสอนที่ดี
๓) โยนิโสมนสิการ หมายถึง มีกระบวนการคิดวิเคราะห์พิจารณาหาเหตุผลที่ดีและถูกวิธี
๔) ธัมมานุธัมมปฏิปัตติ หมายถึง ความสามารถนำความรู้ไปใช้ในชีวิตได้ถูกต้องเหมาะสม**

ศึกษาและฝึกปฏิบัติกิจกรรมวิถีพุทธกัลยาณมิตรตามหัวข้อต่อไปนี้

**๒.๑ กิจกรรมวิถีพุทธ**

-  การน้อมนำธรรมะสวัสดีที่บ้านและที่โรงเรียน

          -  การกราบแบบเบญจาคประดิษฐ์ ที่แท่นพระพุทธรูปด้านหน้าก่อนที่จะเดินเข้ามาโรงเรียน

          -  การสวดมนต์ไหว้พระในตอนเช้า / เย็นที่หน้าเสาธงและในชั่วโมงโฮมรูมทุกวันศุกร์

          -  กิจกรรมแผ่เมตตา  จะทำทุกครั้งที่สวดมนต์เสร็จ

          -  กิจกรรมเดินสำรวม ขณะเดินเข้าขั้นเรียนในตอนเช้า  และเดินไปรับประทานอาหารตอนพักกลางวัน

           -  กิจกรรมกล่าวนำทำสมาธิในตอนเช้าก่อนเรียนหนังสือและทำก่อนเรียนหนังสือในภาคบ่าย

           -  กิจกรรมนั่งสมาธิในตอนเช้าที่ห้องเรียนหลังจากกล่าวนำทำสมาธิจบแล้วนักเรียนจะนั่งสมาธิ 3-5  นาที

                       -  กิจกรรมวางทุกงานอ่านทุกคนอย่างมีสติ  จะทำหลังจากนั่งสมาธิในตอนเช้าแล้วโดยใช้เวลา  10  นาที  ก่อนที่จะเรียนหนังสือตามตารางเรียน

                       -  กิจกรรมขอบคุณข้าว เมื่อนักเรียนรับอาหารจากคุณครู  และนั่งเป็นกลุ่มแล้วนักเรียนจะกล่าวขอบคุณข้าวก่อนรับประทานอาหารด้วยคำว่า

“ข้าวเอ๋ย  ข้าวสุกต้องกินทุกคนทุกฐานถิ่นกว่าจะได้ข้าวให้เรากินชาวนาสิ้นกำลังเกือบทั้งปีต้องทนแดดทนฝนทนลมหนาวจึงได้ข้าวจากนามาถึงนี้คนกินข้าวควรนึกไว้ให้จงดีชาวนามีคุณแก่เราไม่เบาเลย”

                       -  ขอบคุณผู้มีอุปการะ กิจกรรมนี้จะทำหลังจากที่นักเรียนรับประทานอาหารอิ่มแล้ว  จะกล่าวขอบคุณผู้มีอุการะ ด้วยคำว่า “ขอบคุณ  ขอบคุณ ขอบคุณที่นำอาหารมาให้ พวกเราซาบซึ้งใจ จากนี้ต่อไปจะทำความดีตอบแทน”

                       -  ธรรมะขอบคุณ  นักเรียนจะกล่าวขอบคุณคุณครูเมื่อเรียนจบชั่วโมงหรือเมื่อคุณครูอบรมหน้าเสาธง หรือขอบคุณบุคคลอื่น  เพื่อน พี่  น้องที่ทำสิ่งต่างๆให้หรือให้ความช่วยเหลือ

**2.2  กิจกรรมเสียงตามสาย**

                       -  ในตอนเช้าก่อนที่จะเคารพธงชาติ คือตั้งแต่เวลา  07.30น.ถึงเวลา 08.00น.  และเวลา 12.00น.ถึงเวลา12.30 น. หลังจากที่นักเรียนรับประทานอาหารเสร็จแล้วนักเรียนที่ได้รับมอบหมายหรือนักเรียนที่สนใจจะนำหนังสือมาอ่านเสียงตามสาย สิ่งที่นำเสนอแต่ละวัน คือ

1. อ่านนิทานชาดก

2. เล่านิทานธรรมะ

3. เปิดเพลงธรรมะ

4 .อ่านคำสอนของพ่อ

5. ฟังเสียงธรรมะจากพระสงฆ์

**2.3  กิจกรรมขยับกายสบายชีวีวิถีพุทธ**

            -  ทุกวันอังคารตั้งแต่เวลา  14.30 น.-15.00 น.  นักเรียนตั้งแต่ชั้นประถมศึกษาปีที่ 1 จนถึงชั้นมัธยมศึกษาปีที่ 6 จะร่วมทำกิจกรรมขยับกายสบายชีวีวิถีพุทธที่ห้องประชุม (ทุกคนใส่ชุดกีฬา) กิจกรรมนี้จะส่งเสริมในด้าน

           1.  การออกกำลังกาย

           2.  การบริหารจิต

           3. ทำสมาธิจิตสงบ

**2.4  กิจกรรมพุทธสุภาษิต**

                       -  กิจกรรมพุทธสุภาษิต  นักเรียนจะนำเสนอคำที่เป็นพุทธสุภาษิตที่หน้าเสาธงวันละ 1 คำ โดยใช้แผ่นป้ายนำเสนอแล้วให้เพื่อนอ่านตามพร้อมบอกความหมายของคำนั้นๆ มีการบันทึกคำในแต่ละวัน

                       -  กิจกรรมต้นไม้พูดได้  ครู-นักเรียน ช่วยกันติดคำที่เป็นพุทธสุภาษิตพร้อมความหมายไว้ต้นไม้ ตามบริเวณโรงเรียน

                       -  ป้ายนิเทศ  พุทธสุภาษิต  ครู - นักเรียนแต่ละห้องร่วมกันจัดป้ายนิเทศและพุทธสุภาษิตไว้ที่ห้องเรียนตัวเอง

**2.5  กิจกรรมกัลยาณมิตร**

                       -  ตักบาตรวันธรรมะสวนะ  ครู  นักเรียน  ผู้ปกครอง  ร่วมกันตักบาตรในวันธรรมะสวนะ  ( 8  ค่ำ ,  15  ค่ำ )  หรือวันสำคัญที่ทางโรงเรียนกำหนด และโรงเรียนโดยจะนำข้าวสารอาหารแห้ง มาตักบาตรร่วมกัน  ทุกครั้งคณะครูจะนิมนต์พระอาจารย์มาจาก ๔ วัด  คือ วัดบ้านกระเบา วัดบ้านขะยูง วัดบ้านเนียม  วัดหนองแคน มารับบิณฑบาต

                       -  กิจกรรมเข้าค่ายพุทธบุตร  โรงเรียนมีการจัดกิจกรรมเข้าค่ายพุทธปีการศึกษาละ  1  ครั้ง

                       -  กิจกรรมเรียนธรรมะศึกษา   มีการจัดการเรียนการสอนธรรมะศึกษาทุกชั้นเรียน

                       -  กิจกรรมการเรียนธรรมะจากพระสงฆ์  นักเรียนตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ ๓  เข้าเรียนธรรมะจากพระอภิศักดิ์ อภิวฑฺฒโน จากวัดเจียงอีศรีมงคลวราราม ตำบลเมืองใต้ อำเภอเมืองศรีสะเกษ จังหวัดศรีสะเกษ  ทุกวันศุกร์  เวลา  1๕.00 น.  ถึงเวลา

1๖.00 น.

                       -  กิจกรรมวันสำคัญ  โรงเรียนมีการจัดกิจกรรมวันสำคัญต่างๆ  โดยให้นักเรียนมีส่วนร่วมในกิจกรรมทุกครั้ง  เช่น  กิจกรรมเรียงความ  วาดภาพคำขวัญ  คำกลอน  ตอบปัญหาธรรมะ เป็นต้น

                       - ห้องเรียนธรรมมะ  แต่ละห้องเรียนจะมีชื่อประจำของตัวเอง

           1.  ชั้นอนุบาล      ชื่อ   ห้องปัญญา 3

           2.  ชั้น ป.1         ชื่อ   ห้องพรมวิหาร 4

3.  ชั้น ป.2         ชื่อ   ห้องอิทธิบาท 4

4  ชั้น ป.3          ชื่อ   ห้องปัญญาวุฒิธรรม 4

5.  ชั้น ป.4            ชื่อ   ห้องไตรสิกขา 3

6.  ชั้น ป.5             ชื่อ   ห้องอริสัจ 4

7. ชั้น ป.6             ชื่อ   ห้องกัลยาณมิตร 4

 ๘. ชั้น ม.๑ ชื่อ ห้องปธาน ๔

 ๙. ชั้น ม.๒ ชื่อ ห้องอธิษฐานธรรม ๔

 ๑๐.ชั้น ม.๓ ชื่อ ห้องปาริสุทธิศีล ๔

และได้มีการดำเนินกิจกรรมอื่น คือ

กิจกรรมเสริมเนื้อหาสาระตามหลักสูตร

                กิจกรรมประจำวัน/ประจำสัปดาห์

                กิจกรรมเนื่องในโอกาสวันสำคัญทางพระพุทธศาสนา

                กิจกรรมสร้างสัมพันธ์โรงเรียน บ้าน  วัด  ชุมชน

                กิจกรรมพิเศษอื่น ๆ

**4. ผลการดำเนินงาน**

**กิจกรรมเด็กดีวิถีพุทธ**

**1. กิจกรรมวิถีพุทธ**   การน้อมนำ ธรรมะสวัสดีจะทำให้นักเรียนรู้จักสัมมาคารวะเป็นผู้มีจิตใจอ่อนโยน เป็นกัลป์ยานมิตรกับทุกคน  นักเรียนสามารถไหว้ และกราบแบบเบญจาคประดิษฐ์ได้ถูกต้องทำจิตใจให้สงบเตรียมพร้อมที่จะเรียนได้ดีด้วยการทำสมาธิ  ทั้งขณะ ยืน  นั่ง และเดินสำรวมตลอดจนการอ่านหนังสืออย่างมีสติทำหให้นักเรียนจดจำได้ดี  นักเรียนเป็นผู้สำนึกในบุญคุณข้าวและขอบคุณผู้มีอุปการะ แสดงถึงการมีความกตัญญู อยู่ในระดับมาก

**2. กิจกรรมเสียงตามสาย**   นักเรียนได้ฝึกทักษะการพูด การแสดงออก ได้ความรู้ความเข้าใจในหลักธรรมที่ตนเองศึกษามานำเสนอในแต่ละวัน และสามารถนำหลักธรรมนั้นไปปรับใช้ในชีวิตประจำวัน เพื่อให้เกิดผลดีต่อตนเองและประโยชน์ต่อสังคมการใช้เวลาว่างให้เป็นประโยชน์ จะทำให้นักเรียนมีกิจกรรมและได้ความรู้ที่หลากหลาย  อยู่ในระดับมาก

**3. กิจกรรมขยับกายสบายชีวี  วิถีพุทธ**  นักเรียนได้ออกกำลังกายด้วยการบริหารจิตไปพร้อมกับการทำให้ร่างกายแข็งแรง จิตใจสะอาด  สงบ  สว่าง  มีสมาธิ   การปฏิบัติตามหน้าที่ที่ได้รับมอบหมาย  จะทำให้นักเรียนมีความรับผิดชอบ ไม่เห็นแก่ตัว ไม่เอาเปรียบผู้อื่น และได้รับคำชมเชยจากคุณครูและผู้พบเห็น อยู่ในระดับมาก

**4. กิจกรรมพุทธสุภาษิต**  นักเรียนทุกคนรู้และเข้าใจในพุทธสุภาษิตที่นำเสนอหน้าเสาธงตอนเช้า และตามต้นไม้ในบริเวณโรงเรียนได้ฝึกอ่าน และนำความหมาย มาปรับใช้ในชีวิตประจำวันอย่างมีความสุขความขยันหมั่นเพียร  นักเรียนส่วนมากมีความขยันหมั่นเพียร มีปัญหาสามารถแก้ไขปัญหาได้ ผลการเรียนดี  รับคำชมเชยยกย่องจากครูและผู้ปกครอง  เรียนอย่างมีความสุข อยู่ในระดับมาก

**5.กิจกรรมกัลยาณมิตร**นักเรียนได้ร่วมกิจกรรมเป็นหมู่คณะ

โดยการทำบุญตักบาตร ในวันธรรมะสวนะ เป็นผู้มีคุณธรรม  จริยธรรมจากการได้เข้าอบรมค่ายพุทธบุตร  นักเรียนเป็นผู้มีจิตใจอ่อนโยนมีเมตตากรุณาจากการฟังธรรมะจากพระสงฆ์  มีความสุขในการได้ทำบุญให้ทาน ในวันสำคัญทางศาสนา  ได้ความสนุกสนาน และได้ความรู้ข้อปฏิบัติต่างๆ จากการเรียนธรรมศึกษา  สามารถลดปัญหาเด็กและเยาวชนได้เป็นอย่างดี  ทุกคนอยู่ร่วมกันอย่างมีความสุขการมีน้ำใจ  รู้จักช่วยเหลือผู้อื่น จะทำให้นักเรียนเป็นที่รักใคร่ของเพื่อนฝูงและคุณครูตลอดจนผู้ปกครอง

อยู่ในระดับมาก

         **นอกจากนี้ยังทำให้เกิด**

                1. โรงเรียนมีสภาพแวดล้อมทางกายภาพและสังคมดี  อาคารสถานที่  บรรยากาศ  ภูมิทัศน์ ผู้บริหาร  ครู  มีระเบียบวินัย มีการบริหารจัดการที่ดี

                2. โรงเรียนจัดการเรียนรู้คู่คุณธรรม  จัดการเรียนรู้ที่เน้นผู้เรียนเป็นสำคัญและบูรณาการพุทธรรม จัดกิจกรรมส่งเสริมคุณธรรม  จริยธรรม  มีสื่อ  อุปกรณ์  แหล่งเรียนรู้ที่เหมาะสม

                3. โรงเรียนได้รับการสนับสนุนจากสังคม  มีความสัมพันธ์ที่ดีระหว่าง บ้าน วัด ชุมชน ชุมชนมีส่วนร่วมในการจัดการศึกษา

                4. โรงเรียนเป็นแบบอย่างที่ดีของสังคมและเป็นต้นแบบของการพัฒนา ผู้บริหาร ครู นักเรียน  ภาคภูมิใจในโรงเรียนของตนเอง  โรงเรียนได้รับการยกย่อง บังเกิดการยอมรับนับถือ

                5. โรงเรียน  ผู้บริหาร  ครู  นักเรียน  บรรลุเป้าหมายในการพัฒนา

**5. ประเมินผลการดำเนินงาน**

**1. การสร้างความตระหนัก  ตัวบ่งชี้ที่สำคัญ**

           - มีการพัฒนาบุคลากร เพื่อสร้างแรงจูงใจและให้ความรู้พื้นฐานที่จำเป็น

                - พัฒนาสภาพแวดล้อม  สร้างบรรยากาศที่ส่งเสริมคุณธรรมจริยธรรม

                - มีการประชาสัมพันธ์ให้ผู้มีส่วนได้ส่วนเสียรับรู้

                - มีการจัดองค์กร/คณะบุคคลเพื่อรับผิดชอบงานในภาพรวมของโรงเรียน

          2. **ความมุ่งมั่นในการทำงาน  ตัวบ่งชี้สำคัญ**

                - ร่วมกันกำหนดเป้าหมายการดำเนินงาน

                - กำหนดแผนปฏิบัติงาน

                - มีการดำเนินงานตามแผน/ปฏิทินที่กำหนด

                - มีแผนการพัฒนาครูอย่างชัดเจนและต่อเนื่อง

          3. **บังเกิดผลสัมฤทธิ์ตามเป้าหมาย   ตัวบ่งชี้ที่สำคัญ**

                - มีระบบการตรวจ  ติดตาม  ประเมินผล

                - มีแผนการนิเทศเพื่อพัฒนางาน

                - มีการรายงานผลการดำเนินงานต่อผู้เกี่ยวข้องอย่างเป็นระบบ

                - มีการยกย่อง สร้างขวัญกำลังใจและเผยแพร่เกียรติคุณผู้มีผลงานดีเด่น

          4. **เกิดระบบที่ยั่งยืน   ตัวบ่งชี้ที่สำคัญ**

- นักเรียนมีคุณลักษณะตามหลักภาวนา 4

           - ผู้เกี่ยวข้อง/ชุมชน  พึงพอใจในผลการดำเนินงานและให้การสนับสนุนเพิ่มขึ้น

                - มีการดำเนินงานต่อไปอย่างต่อเนื่องจนเป็นวัฒนธรรมองค์กร

**6. ปัจจัยความสำเร็จ**

          1. **ด้านการบริหารจัดการ**  โรงเรียนบ้านขะยูง (ขะยูงศิลป์ศึกษา) ได้มีการคัดเลือกเป็นโรงเรียนวิถีพุทธ เพื่อเป็นโรงเรียนแกนนำวิถีพุทธของสำนักงานคณะกรรมการการศึกษาขั้นพื้นฐานและมีการนิเทศ ติดตาม  ประเมินผล แลกเปลี่ยนเรียนรู้กันอย่างต่อเนื่องและมีการจัดกิจกรรมเปิดบ้านโรงเรียนวิถีพุทธพื่อถ่ายทอดความรู้ช่วยเหลือซึ่งกันและกัน

          2. **ด้าน บ้าน  วัด  โรงเรียน** (บวร) ที่มีลักษณะเอื้อต่อการพัฒนาและการดำรงอยู่ของโรงเรียนวิถีพุทธทั้งด้านการสร้างความตระหนัก ความมุ่งมั่นในการดำเนินงาน และการยินดีในผลสำเร็จร่วมกันของทุกฝ่ายจนเกิดระบบการพัฒนาที่ยั่งยืน

**7. ประโยชน์ที่ได้รับ**

1.  นักเรียนรู้และเข้าใจหลักการปฏิบัติตามแนวทางวิถีพุทธ  เช่น  กิจกรรมวิถีพุทธ  ธรรมะสวัสดี  การทำสมาธิ  กิจกรรมเสียงตามสาย  กิจกรรมขยับกายสบายชีวีวิถีพุทธ  กิจกรรมพุทธสุภาษิต กิจกรรมกัลยาณมิตร  ซึ่งนักเรียนปฏิบัติตามกิจกรรมดังกล่าวแล้วทำให้เป็นผู้ กิน อยู่ ดู ฟัง  เป็น  และมีความสุข  ประสบความสำเร็จ  เป็นที่รักใคร่ของผู้อื่น

            2.  นักเรียนทราบถึงผลดีของการปฏิบัติตามแนวทางรู้และเข้าใจหลักการปฏิบัติตามแนวทางวิถีพุทธแล้วการดำเนินชีวิตจะมีความสุขและประสบความสำเร็จเมื่อมีปัญหาสามารถแก้ไขปัญหาต่างๆ ได้อย่างมีสติ

 3.  นักเรียนได้ปฏิบัติตามแนวทางวิถีพุทธ  เมื่อนักเรียนปฏิบัติตามกิจกรรมดังกล่าวนี้แล้ว

ทำให้เป็นที่ผู้  กิน  อยู่  ดู  ฟัง  เป็น  และมีความสุข  ประสบความสำเร็จ  เป็นที่รักใคร่ของผู้อื่น

**8. บทเรียนที่ได้รับ**                โรงเรียนมีบุคลากรที่มีคุณลักษณะที่ดีในวิถีพุทธ มีการบริหารจัดการ  มีหลักสูตร  มีแหล่งเรียนรู้และสภาพแวดล้อมที่ส่งเสริมการพัฒนาตามหลักไตรสิกขา รวมทั้งการจัดบรรยากาศและกิจกรรมการเรียนการสอนเพื่อพัฒนาผู้เรียนได้เป็นไปตามหลักไตรสิกขาและบูรณาการกับชีวิตโดยผู้เรียนได้รับการพัฒนาเป็นผู้มีคุณลักษณะ  กิน  อยู่  ดู  ฟังเป็น  ดำเนินชีวิตอย่างมีคุณค่าและอยู่ในสังคมได้อย่างมีความสุข ตลอดทั้งบ้าน  วัด  โรงเรียน  ได้รับประโยชน์จาการพัฒนาโรงเรียนวิถีพุทธและเกิดความสมาฉันท์  ร่วมมือกันในการพัฒนาโรงเรียนและสังคมตามวิถีพุทธอย่างต่อเนื่อง

ภาคผนวก